ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
30 มิ.ย. 2559

สรุปตลาดภาคเช้า
ตลาดภาคเช้าปรับตัวลดลงเล็กน้อย 2.03 จุด ขณะที่ตลาดรอบบ้านปรับตัวเพิ่มขึ้นจากความผ่อนคลายจากประเด็น Brexit โดยกลุ่มที่ปรับตัวลดลงแรงนำโดย กลุ่มธนาคารพาณิชย์ -0.85% และมีแรงขายทำกำไรในหุ้นกลุ่มพลังงาน -0.11% ด้านปริมาณการซื้อขายหนาแน่นที่ระดับ 2.5 หมื่นล้านบาท
 
แนวโน้ม ภาคบ่าย
คาดดัชนีจะแกว่งตัวกรอบแคบ จากที่ตลาดค่อนข้างเงียบเหงาจากปัจจัยที่ค่อนข้างจำกัด และด้วยเป็นวันเทรดวันสุดท้ายก่อนหยุดยาว 3 วัน เราจึงไม่คาดหวังปริมาณการซื้อขายที่หนาแน่น เราแนะนำทยอยสะสมกลุ่มที่ได้ประโยชน์จากอัตราดอกเบี้ยระดับต่ำ เช่น กลุ่มอสังหาฯ เช่าซื้อ โดยมองว่าด้วยการเกิด Brexit จะส่งผลให้ภาวะเงินฝืดในตลาดคงอยู่และอัตราดอกเบี้ยจะยังคงในระดับต่ำในระยะยาว
 
วิเคราะห์ทางเทคนิค
TMC-W1
ราคาปิด 1.77 บาท
แนวรับ 1.75 บาท
แนวต้าน 2.00 บาท
แนว cut หากราคาหุ้นมีโอกาสหลุด 1.70 บาท
กราฟ TMC-W1 ไต่ระดับขึ้นเป็นแบบ Zig Zag โดยกราฟล่าสุดกำลังปรับตัวขึ้นตามแนวตั้งที่มีเป้าหมายในทางเทคนิคที่ 2 บาท ขณะที่เครื่องมือ Momentum กำลังดีดตัวขึ้นมาจากแนว support เช่นกันเป็น buy signal ตามแรงเหวี่ยงที่จะแรงขึ้น  แนะนำเข้าซื้อ
 
เด็กแนว
BM  น้องใหม่ล่าสุดของตลาดหุ้นไทย ที่เข้ามาแล้วก็ติดบ่วงวงจรอุบาทว์อย่างหลีกเลี่ยงไม่พ้น  นั่นก็คือขึ้นแรงวันแรก จากนั้นร่วงเป็นผีพุ่งใต้รายย่อยผู้เข้าไปหวังรวยวันแรก คงได้หุ้นลงทุนยาวในพอร์ทเพิ่มอีก 1 ตัวใครที่ซื้อไปแล้วยังไม่รู้ว่าบริษัททำมาหากินอะไร จงอ่านให้เข้าใจธุรกิจคือ
(1) ขายรางและท่อร้อยสายไฟฟ้า (2) ตู้สื่อสาร ตู้ไฟฟ้า และตู้โลหะ (3) ตู้ควบคุมไฟฟ้าและโคมไฟฟ้า (4) โลหะเชื่อมประกอบ (5) แม่พิมพ์โลหะ เครื่องมือ และอุปกรณ์ ถึงตรงนี้เด็กแนวจึงต้องมาเป็นกำลังใจให้แก่ผู้แพ้ แต่ทุกอย่างย่อมมีทางออก เพราะข่าวดีมาแล้วนั่นก็คือ เรื่องการวางสายไฟ และโทรคมนาคมจากบนดินสู่ใต้ดินมูลค่า 4.8 หมื่นล้านบาท ในล็อตนี้ถือว่าโอกาสที่ BM จะขายท่อร้อยสายจึงมีความหวังอย่างชัดเจน 
สำหรับ มูลค่างานมีลุ้นหลายร้อยล้านบาท เลยก็ว่าได้ ยังไงก็ตามราคาหุ้นยิ่งตกก็ยิ่งทำงานหนัก เพราะผู้บริหารแสนขยันอยู่ในระหว่างบุก CLMV เพื่อจ้องร่วมทุนกับกลุ่มทุนต่างประเทศมีการเจรจาไว้แล้ว   แต่ที่เป็นความลับฝุดๆ เลยก็คือการเจรจากับญี่ปุ่นคาดว่าจะได้เรื่องใน Q3 นี้ก็คือพันธมิตรญี่ปุ่นซึ่งเคยสั่งสินค้าบริษัทไป ให้เข้ามาถือหุ้นไม่เกิน 25% อันนี้น่าสนใจ เพราะจะทำให้ BM พื้นฐานเปลี่ยนไปอย่างน่าจับตา คอยดูกันนะ
กราฟ BM (180 นาที) ดีดตัวขึ่นมาจากระดับ low สุด จากนั้นฟอร์มตัวเป็น Head &amp; Shoulder และ MACD เกิด Buy signal  โดยสนับสนุนให้มีการเด้งตัวต่อไปยังไหล่ขวาที่มีแนวต้านสำคัญคือ 4 บาท ถือว่ามีความเป็นไปได้มาก เพราะโวลุ่มกดดันมีน้อยแล้ว แนะนำซื้อสะสม